《洞仙歌 代寿李尉儒人》
宋代·翁溪园

几番梅雨，蒲风过、端阳后。细数月轮，犹待双蓂秀。

戏彩华堂宴，设帨朱门右。酌金荷，争献寿。蟠桃新熟，阿母齐长久。

一门奋建，攀桂客、无双手。好事来春在，杏苑联蓝绶。

应继琼林董，却胜燕山窦。夸盛事、真罕有。金花封诰，管取重重受。

作者简介：翁溪园（生卒事迹均不详），宋朝文人，贾似道时人。